《观源洞》
宋代·郑玠

麻姑峰头黄鹤归，稚川灶上丹霞栖。
寒猿啸木山月白，正是仙人朝斗时。
壶天景象何灵杳，松门石径茸芳草。
落花满院香沈沈，缘似刘郎应解到。

作者简介：郑玠，字太玉，浈阳（今广东英德县东）人。理宗嘉熙初以上舍对策，极言天下事。官潮阳尉。淳祐四年（一二四四）知博罗县。擢太府寺丞。明崇祯《博罗县志》卷二有传。今录诗七首。